Akwai yiwuwar shugaba Buhari ba zai dawo ranar Lahadi ba, saboda ya na ganin likita ▷ Legit.ng
Akwai yiwuwar shugaba Buhari ba zai dawo ranar Lahadi ba, saboda ya na ganin likita
a year ago 29 views by Jamil Usman
- Tarihi ya na nema ya maimaita kan shi, yayin da ake sa ran shugaban kasa Muhammadu Buhari ba zai samu damar dawowa daga tafiyar da ya yi ba ranar Lahadi nan
- Shugaban kasar ya kai ziyara kasar Birtaniya, inda fadar shugaban kasar ta bayyana tafiyar ta shi a matsayin ziyarar sirri
Akwai yiwuwar shugaban kasa Muhammadu Buhari ba zai dawo Najeriya ba ranar Lahadi 5 ga watan Mayu, saboda zai tsaya a duba lafiyar sa.
Shugaban kasar zai cigaba da zama a birnin Landan din kamar yadda likitocinsa suka ba da umarni, a cewar jaridar Sahara Reporters.
Shugaban kasa Muhammadu Buhari ya kai ziyara kasar Birtaniya a ranar 25 ga watan Afrilu, akan abinda fadar shugaban kasar ta bayyana a matsayin ziyara ta sirri.
A wata tafiya da ya yi a shekarar 2017, a lokacin da ya jima bai dawo ba, masu zanga-zanga sun fito a birnin Lagos da Abuja da kuma kasar Birtaniya, inda suka bukaci shugaban kasar ya dawo gida ko kuma ya ajiye mulkin na shi, bayan da ya shafe sama da kwanaki 90 bai dawo ba.
Masu zanga-zangar sun shafe kwanaki uku suna gabatar da zanga-zangar akan gwamnati ta dauki mataki akan tafiyar shugaban kasar, saboda hakan zai iya zama illa ga kasar.
Zanga-zangar, wadda dan takarar shugaban kasa da ya sha kasa Omoyele Sowore, Charles Oputa da Deji Adeyanju suka jagoranta, ita ce ta tilasta shugaban kasar dawowa gida Najeriya.
LondonMuhammadu BuhariHausa NewsBuhari Administration Policies Latest NewsDawowar Shugaba Buhari
30 minutes ago 686 views
an hour ago 629313 views
52 minutes ago 2285 views
an hour ago 40855 views
Tsohon Ministan PDP ya musanta komawa jam'iyyar APC